(331) 
luy il ne veult aultre marché que celuy que je feiz avec maistre 
Thibault (1). Or considérez quel différance il y a autant de plomb à 
or ; et sy vous di mieulx que jamais je n’eusse fait le marché que 
je fis synon que je prétandoie tousjours venir à ceste fin; car Je 
veoye bien que maistre Thibault ne sçavoit rien. Aussy vous sçavez 
comment je luy disoie que je romperoie tout sy ne le feroit bien, et 
jamaiïz je n’eusse besongné avec luy; car il eust voulu tout faire et 
dernièrement je congneuz son cas à Lyon. 
Mons", tous les patrons sont faiz et bien enquessez; je le 
mande à Madame s’il luy plest de les envoier quérir; mais il les 
fauldra renvoier à Lyon entre mains et pour cause, se Madame 
entend que je m'en mesle, synon elle les peult garder. Vous voi- 
rez ce que luy rescrips. 
Mons.", vous voiez la paine que je prens et de bon cuer tant 
en invencions que patrons. Et sur ma foy les derniez pourtraiz ou 
patrons que j'ay faiz, tant celuy de l’esglise que des trois aultres, 
m'ont donné beaucoup de paine ; et tousjours v va du mien , tant 
aux alées que venues et aultres despences. Mès surtout ce m'est 
ung grand rompement de teste , tant pour inventer que pour faire 
au gré de Madame qui est le tout. ’ 
Mons.r, vous m’arez recommandé envers Madame. J’ay faict, 
faits et feray le mieulx que pourray , tant que ma pauvre peau se 
pourra estandre; mais aussy que Madame y ait esgard, se tant 
est qu’elle se veulle plus servir de moy. Son bon plaisir soit fait ; 
car je luy ay esté entier et ay prins autant de peine comme si: 
j'avoye mille écus d’or de pension; maiz amour me maine et vous 
le povez congnoistre. 
Mons. , il fauldra, comme je le rescrips à Madame, avoir 
ung homme au lieu de maistre Jehan Lemaire qui bien nous fait 
faulte pour faire tirer l’alabastre de la perrière et à puissance. 
(1) Ce Thibault était un sculpteur de Salins anquel on avait confié d’abord les 
ouvrages de slatuaire à exécuter dans l’église de Brou, 
